Mihails Jangeļs

**Mihails Jangeļs** (, ; dzimis , miris ) bija PSRS lidmašīnu, raķešu un kosmiskās tehnikas konstruktors, akadēmiķis.

## Dzīves gaitu sākums
Mihails Jangeļs piedzima 1911. gada 7. novembrī (25. oktobrī pēc vecā stila) Irkutskas guberņas Zirjanovas ciemā (tagad Irkutskas apgabala Ņižņeiļimskas rajons; ciemu appludināja Ustjiļimskas HES ūdenskrātuves ūdeņi) zemnieku Kuzmas un Angeļinas Jangeļu ģimenē (viņiem bija 12 bērni).
Mihaila vectēvs Lavrentijs no tēva puses no Čerņihivas guberņas (tagadējā Ukrainā) par sacelšanos tika izsūtīts katorgā uz Sibīriju, un pēc tam atstāts nometinājumā uz mūžu. 1880. gados viņš ar sievu un bērniem apmetās uz dzīvi Zirjanovas ciemā, kur vēlāk piedzima nākamais konstruktors.

1926. gadā, pabeidzis 6. klasi, Mihails Jangeļs pārcēlās uz Maskavu pie brāļa Konstantīna. Mācoties septītajā klasē, viņš arī strādāja nepilnu slodzi tipogrāfijā, iznēsājot pa pilsētu iespieddarbu pakas.

Pēc arodskolas beigšanas Jangeļs strādāja par meistara palīgu Krasnoarmejskas tekstilrūpnīcā. Vienlaikus viņš mācījās strādnieku fakultātē (sagatavošanas iestāde iestājai augstskolā). 1931. gadā viņš iestājās Vissavienības komunistiskajā (boļševiku) partijā.

## Izglītība
1931. gadā viņš iestājās Maskavas Aviācijas institūtā (MAI), ko 1937. gadā pabeidza ar izcilību, iegūstot lidmašīnu būves specialitāti. Studiju laikā viņš bija MAI komjaunatnes komitejas sekretārs.
1950. gadā viņš ar izcilību absolvēja PSRS Aviācijas rūpniecības akadēmiju.

## Lidmašīnu būve
No 1935. līdz 1944. gadam Mihails Jangeļs strādāja Nikolaja Poļikarpova konstruktoru birojā; viņš bija konstruktors, vadošais inženieris, galvenā inženiera palīgs, Menžinskas aviācijas rūpnīcas (1941. gadā rūpnīca tika evakuēta uz Novosibirsku) direktora vietnieks, rūpnīcas direktors. Jangeļs piedalījās lidmašīnu *[[I-153]]* un *TIS* izstrādē. Viņš piedalījās uzņēmuma *Amtorg Trading Corporation* darbā ASV. Jangeļs organizēja iznīcinātāju *[[I-180]]* un *[[I-185]]* izstrādi un *[[Po-2]]* lidmašīnu modifikāciju.

No 1944. līdz 1945. gadam Jangeļs bija Artjoma Mikojana OKB 155. rūpnīcas galvenā inženiera vietnieks. 1945. gadā viņš kļuva par vadošo inženieri Vladimira Mjasiščeva konstruktoru birojā.

No 1946. līdz 1948. gadam Mihails Jangeļs strādāja PSRS Aviācijas rūpniecības ministrijā, koordinēja lidmašīnu ražošanas attīstību. Pēc tam viņš studēja Aviācijas rūpniecības akadēmijā.

## Raķešu būve
No 1950. līdz 1954. gadam Mihails Jangeļs strādāja zinātniski pētnieciskajā institūtā *[[CNIImaš|NII-88]]* Maskavas apgabala Kaļiņingradā. Sākotnēji viņš bija 5. nodaļas vadītājs. 1951. gadā viņš kļuva par *NII-88* īpašā konstruktoru biroja *[[RKK Energija|OKB-1]]* galvenā konstruktora Sergeja Koroļova vietnieku. No 1952. gada maija līdz 1953. gada oktobrim Jangeļs bija *NII-88* direktors. Pēc tam viņš bija galvenais inženieris.

1954. gada aprīlī Ukrainas PSR Dņepropetrovskā uz 586. rūpnīcas (tagad *[[Pivdenmaš]]*) projektēšanas nodaļas bāzes tika izveidots īpašais konstruktoru birojs *OKB-586* (tagad Konstruktoru birojs ''Pivdenne''), lai izstrādātu un radītu jauna veida kaujas raķetes. Par *OKB-586* galveno konstruktoru un jaunizveidotās vienības vadītāju tika iecelts Mihails Jangeļs.
Viņa vadībā tika izstrādātas vidējas darbības ballistiskās raķetes *[[R-12]]*, *[[R-14]]*, starpkontinentālās ballistiskās raķetes *[[R-16]]*, *[[R-36]]*, kosmiskās nesējraķetes *[[Kosmos (nesējraķete)|Kosmos]]*, *[[Kosmos-2 (nesējraķete)|Kosmos-2]]*, *[[Kosmos-3 (nesējraķete)|Kosmos-3]]*, *[[Kosmos-3M]]*, *[[Ciklon (nesējraķete)|Ciklon]]*, *[[Ciklon-2]]*, *[[Ciklon-3]]*, kosmisko aparātu sērijas *[[Dņepropetrovskas pavadonis|DS]]*, *[[Ceļina (kosmiskais aparāts)|Ceļina]]*.

1960. gadā Mihails Jangeļs ieguva tehnisko zinātņu doktora grādu. 1961. gadā viņš kļuva par Ukrainas PSR Zinātņu akadēmijas akadēmiķi, bet 1966. gadā — par PSRS Zinātņu akadēmijas akadēmiķi.

Mihails Jangels nomira 1971. gada 25. oktobrī Maskavā no sirdslēkmes. Nāve iestājās tieši uz skatuves konstruktora 60. dzimšanas dienas svinību pašās beigās ministrijas galvenajā zālē. Viņu apglabāja Novodevičjes kapsētā.

## Piemiņa
Mihaila Jangela vārdā nosaukts krāteris uz Mēness, asteroīds *3039 Yangel*, kā arī virsotne Pamirā.
1991. gadā Jangela vārds piešķirts Konstruktoru birojam ''Pivdenne''.
Jangela vārdā ir nosaukts ciems, kur netālu viņš ir dzimis.
Jangela vārdā ir nosauktas ielas un skolas Krievijā un Ukrainā.

## Atsauces

## Ārējās saites

* Янгель Михаил Кузьмич Московский авиационный институт
* Янгель Михаил Кузьмич Красноармейская ЦБС